小食：蒜香醬係邊?竟然俾茄汁我，相當失望！薯條夠熱，但有少少overcooked 頭盤：雞肉裹粉相當香脆鬆化，令人驚喜，值得一試。不過雞肉佔既比例相對小。主菜：有一隻已開邊虎蝦放係螺絲粉上，東蔭公醬汁好惹味，中少辣，我覺得再酸多啲就perfect啦！蝦頭內充滿蝦膏，睇到我想快啲食哂入口！除咗個薯條唔得，我想讚一讚個服務。服務生非常細心，為我地準備咗紙袋裝好外來飲品，又不斷為無得賣既甜品致歉。綜合以上，我會再黎試試其他食物既！